Video "Regele Criptomonedelor", condamnat la 25 de ani de închisoare. Cum ar fi pus la cale "una dintre cele mai mari fraude financiare" din istoria SUA
Sam Bankman-Fried, supranumit "Regele Criptomonedelor", a fost condamnat la 25 de ani de închisoare. El a fost acuzat de fraudă anul trecut după prăbușirea companiei sale de criptomonede FTX.
Procurorii americani spun că bărbatul ar fi luat aproape 10 miliarde de dolari de la clienți și ar fi pus la cale "una dintre cele mai mari fraude financiare" din istoria Statelor Unite.
Bărbatul ar fi luat aproape 10 miliarde de dolari de la clienți
Printre cei care au depus mărturie în timpul procesului s-au aflat şi trei apropiaţi care au spus că fostul lor şef s-a aflat la cârma deciziilor.